قیرقیزیستان تورکیه ماناس اونیورسیته‌سی، اؤلکه‌نین "تاریخ و مدنیت ایلی" چرچیوه‌سینده تشکیل ائدیلن تدبیرلرده وئردیگی قاتقیلارا گؤره اؤدوله لاییق گؤرولدو.
باشباخانلیق تاریخ و مدنیت ایلی فعالیت‌لری دؤولت دوزنلمه باشقانی سلطان رایئو، اونیورسیته‌ده گئچیریلن مراسیمده، اؤلکه‌ده 2016نین "تاریخ و مدنیت ایلی" اعلان ائدیلدیگینی سؤیله‌دی.
اونیورسیته‌نین، بو چرچیوه‌ده تشکیل ائدیلن تدبیرلرده بؤیوک قاتقی‌لاری دولاییسیلا بؤیوک اؤدوله لاییق گؤرولدوگونو بیلدیرن رایئو، "اؤلکه‌دکی ان یاخشی اونیورسیته" اولا‌راق دگرلندیردیگی قیرقیزیستان تورکیه ماناس اونیورسیته‌سینه دستک‌لری اوچون تشکر ائتدی.
رایئو، اونیورسیته‌نین بیر سرمایه اولدوغونو و وئردیگی مین‌لرجه ماذونون قیرقیزیستان اوچون قیزیل دیرینده اولدوغونو ایفاده ائتدی.
رئکتور پروفسور دکتر صاباح‌الدین بالجی ایسه "تورک دؤولت یؤنه‌تیم گله‌نگی‌"، "یوسف خاص حاجیب" و "بؤیوک اورخون حادثه‌لری" آدلی کیتاب‌لاری یاییملادیق‌لارینی، تورک‌لرین تاریخینی ایضاح ائدن 594 جیلدلیک "تورکیستان درله‌مه‌سی" آدلی اثرین الکترونیک وئرسیونونو اونیورسیته کیتاب‌خاناسینا اکله‌دیکلرینی دیله گتیردی.
کؤچری خالق‌لارین تورک مدنیتینده‌کی اؤنمینه توخونان بالجی، قیرقیزیستانین مارکاسی حالینا گلن و سپتامبردا ایسسیک گؤلو ساحلینده تشکیل ائدیلن "2.جی دونیا کؤچری اویون‌لاری"نا قاتیلدیقلارینی بیلدیردی.
